# Negawatt

El negawatt és una unitat de mesura que quantifica la potència estalviada en un procés gràcies a una tecnologia o un comportament, i correspon al watt "en negatiu". És la unitat de mesura amb la que es quantifica l'eficiència energètica o estalvi d'energia. Aquesta paraula va ser utilitzada per primera vegada pel físic experimental i escriptor americà Amory Lovins format a les universitats de Harvard i Oxford i per aquest motiu és considerat com el seu creador.

## Definició

El negawatt és una unitat de mesura teòrica de la potència i representa la energia estalviada per unitat de temps. En altres paraules, el concepte de negawatt serveix per a mesurar la potència no usada en un determinat procés.
L'ús del negawatt constitueix una forma d'incentiu per motivar al consumidor a l'estalvi d'energia. Amory Lovins considera el concepte d'estalvi com "un canvi d'actitud basat en el comportament de fer menys per consumir menys". També considera una distinció entre l'estalvi i l'eficiència, definint la segona com "l'aplicació de tecnologies i bones pràctiques per eliminar els excessos, basades en l'actitud de fer el mateix o més amb menys".
El negawatt podrà mesurar-se en el futur amb l'ajut dels sistemes en xarxa, mesuradors intel·ligents i altres sistemes de vigilància. No obstant això, per ara, el negawatt no pot ser mesurat amb precisió, només es pot calcular utilitzant la sèrie temporal del consum d'energia.

## Àmbit del negawatt

El negawatt pot obtenir-se de diferents maneres: millorant l'aïllament i l'eficiència energètica dels edificis mitjançant el control adequat de la calefacció i l'aire condicionat; amb les cases passives; fomentant el Carsharing i l'ús compartit de l'automòbil; preferint el transport per ferrocarril al trànsit rodat; fomentant l'ús del transport públic.

## Crítiques

Alguns sostenen que el concepte de negawatt pot distreure a la gent de l'objectiu de reduir el consum, centrant la seva atenció en l'estalvi o eficiència en lloc de centrar-la en la reducció del consum energètic, que és el principal problema ecològic.

## Vegeu també

* Decreixement
* Economia de l'hidrogen
* Empresa de Serveis Energètics

## Referències

* 1 2 Amory B. Lovins. The Negawatt Revolution Across the Board, Vol. XXVII No. 9, September 1990, pp. 21-22.
* ↑ Bartram, Rodgers & Muise (2010).
* ↑ Knickerbocker (2001).
* ↑ Think Negawatts, Not Megawatts.
* ↑ The Economist, (2010). "Energy Conservation: Not Such a Bright Idea."

## Bibliografia

* Lovins, Amory. (1989). The Negawatt revolution-solving the CO2 problem. http://www.ccnr.org/amory.html
* Lovins, Al, & Browning, W. (1992). Negawatts for buildings, Urban Land.
* Bartram, L., Rodgers, J., & Muise, K. (2010). Chasing the Negawatt: Visualization for Sustainable Living, IEEE Computer Graphics & Applications.
* FICKETT, Al, Gellings, C, & Lovins, Al. (1990). Efficient use of electricity, Scientific American. http://www.nature.com/scientificamerican/journal/v263/n3/pdf/scientificamerican0990-64.pdf.
* Knickerbocker, B. (2001). Saving energy by the 'Negawatt', Christian Science Monitor.
* McCarty, J. (2008). Negawatts, Rural Missouri. http://www.ruralmissouri.org/08pages/08AprilWatts9.html Arxivat 2019-05-05 a Wayback Machine.
* Parfomak, P., & Renti, L. (1996). How many kilowatts are a l'Negawatt? Verifying ex post, Energy Journal.
* The negawatts project: changing the paradigm of family energy consumption. (2010). http://www.mitportugal.org/research-highlights/the-negawatts-project-changing-the-paradigm-of-family-energy-consumption.html Arxivat 2011-09-30 a Wayback Machine.

## Enllaços externs

* Entrevista a Amory Lovins Arxivat 2011-11-30 a Wayback Machine. a moebiusonline.eu
* Lloc oficial del Associació Negawatt. (en francès)
* Projecte del MIT per mesurar el negawatt dels edificis. (en anglès)
* Solució de Adasoft per reduir el consum energètic en la indústria.